CELEX: 52014PC0364
Language: ro
Date: 2014-06-10
Title: Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Consiliului de miniștri ACP-UE privind revizuirea anexei III la Acordul de parteneriat ACP-UE

|
			
		
		
		52014PC0364
		
			Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Consiliului de miniștri ACP-UE privind revizuirea anexei III la Acordul de parteneriat ACP-UE /* COM/2014/0364 final - 2014/0184 (NLE) */
			
				
		
		
			
			   	EXPUNERE DE MOTIVE
„Agenda schimbării”[1] menționează
că o creștere economică favorabilă incluziunii și
durabilă este esențială pentru reducerea pe termen lung a
sărăciei. O astfel de creștere economică necesită un
mediu de afaceri favorabil, creșterea competitivității locale și
noi modalități de a construi dialogul cu sectorul privat prin
intermediul instrumentelor financiare existente sau al altor instrumente, care
nu au fost încă puse în aplicare. 
În cadrul celui de al 4-lea Forum la nivel
înalt privind eficacitatea ajutorului, care a avut loc la Busan, s-a solicitat
o colaborare mai strânsă cu sectorul privat pentru stimularea
inovării, crearea de venituri și de locuri de muncă, promovarea
IMM-urilor și a spiritului antreprenorial, mobilizarea resurselor interne și
dezvoltarea în continuare a unor mecanisme de finanțare inovatoare.
Acest argument a stat la baza dezbaterilor
comune UE-ACP privind sprijinul pentru  dezvoltarea sectorului privat, care ar
trebui să se reflecte în programarea și punerea în aplicare a celui
de al 11-lea Fond european de dezvoltare (denumit în continuare „FED”). 
Aceste aspecte, precum și evoluția
contextului internațional, în special numărul considerabil de actori și
de modalități prin care se poate oferi un  sprijin eficace sectorului
privat, implică faptul că programele trebuie să fie puse în
aplicare prin intermediul unor organizații care și-au demonstrat
capacitatea de a furniza expertiză de înaltă calitate, într-un mod
eficient din punctul de vedere al costurilor.
Pe baza acestor considerente, modificarea
anexei III la  Acordul de parteneriat dintre membrii grupului statelor din
Africa, zona Caraibilor și Pacific (ACP), pe de o parte, și
Comunitatea Europeană și statele membre ale acesteia, pe de
altă parte, semnat la  Cotonou la 23 iunie 2000[2] (denumit în continuare
„Acordul de parteneriat ACP-UE” ), astfel cum a fost modificat ultima dată
la Ouagadougou, Burkina Faso, la data de 22 iunie 2010[3], se referă la
eliminarea trimiterilor la Centrul pentru dezvoltarea întreprinderilor (denumit
în continuare „CDI”).
Comisia propune Consiliului Uniunii Europene
să adopte decizia anexată.
2014/0184 (NLE)
Propunere de
DECIZIE A CONSILIULUI
privind poziția care urmează
să fie adoptată de Uniunea Europeană în cadrul Consiliului de
miniștri ACP-UE privind revizuirea anexei III la Acordul de parteneriat
ACP-UE
CONSILIUL UNIUNII EUROPENE,
având
în vedere Tratatul privind funcționarea Uniunii Europene, în special  articolul
209 alineatul (2), coroborat cu articolul 218 alineatul (9),
având
în vedere Acordul de parteneriat între membrii
grupului statelor din Africa, Caraibe și Pacific, pe de o parte, și
Comunitatea Europeană și statele membre ale acesteia, pe de altă
parte, semnat la Cotonou la 23 iunie 2000[4] (denumit în continuare
„Acordul de parteneriat ACP-UE”), astfel cum a fost modificat ultima dată
la Ouagadougou, Burkina Faso, la 22 iunie 2010[5], 
având
în vedere propunerea Comisiei Europene,
întrucât:
(1)       Articolul 100 din Acordul
de parteneriat ACP-UE prevede că anexele Ia, Ib, II, III, IV și VI
pot fi revizuite, corectate și/sau modificate de către Consiliul de
miniștri ACP­UE, pe baza unei recomandări din partea Comitetului de
cooperare pentru finanțarea dezvoltării ACP-UE.
(2)        În cadrul celui de al 4-lea Forum la nivel înalt privind eficacitatea
ajutorului, care a avut loc la Busan, părțile la Acordul de
parteneriat ACP-CE au solicitat o colaborare mai strânsă cu sectorul
privat pentru stimularea inovării, crearea de venituri și de locuri
de muncă, promovarea IMM-urilor și a
spiritului antreprenorial,mobilizarea
resurselor interne și dezvoltarea în continuare a unor mecanisme de finanțare
inovatoare. 
(3)        Luând în considerare cele menționate mai sus și evoluția
contextului internațional, în special numărul considerabil de actori și
de modalități prin care se poate oferi un  sprijin eficace sectorului
privat, programele în domeniu trebuie să fie puse în aplicare prin
intermediul unor organizații care și-au demonstrat capacitatea de a
furniza expertiză de înaltă calitate, într-un mod eficient din
punctul de vedere al costurilor.
(4)        Modificarea anexei III se referă la eliminarea trimiterilor la Centrul pentru dezvoltarea întreprinderilor (denumit în continuare
„CDI”).
ADOPTĂ PREZENTA DECIZIE:
Articolul 1
1.           Poziția care
urmează să fie adoptată de Uniunea Europeană în cadrul
Consiliului de miniștri ACP-UE privind revizuirea anexei III la Acordul de
parteneriat ACP-UE este stabilită în conformitate cu dispozițiile
proiectului de decizie a Consiliului de miniștri ACP-UE, anexat la
prezenta decizie.
2.           Modificările minore
aduse proiectului de decizie pot fi acceptate de reprezentanții Uniunii în
cadrul Consiliului de miniștri ACP-UE, fără a fi necesară o
altă decizie a Consiliului. 
Articolul 2
După
adoptare, decizia Consiliului de miniștri ACP-UE se publică în Jurnalul Oficial al
Uniunii Europene.
Adoptată la Bruxelles,
                                                                       Pentru
Consiliu
                                                                       Președintele
[1]               Comunicarea COM(2011) 637 a Comisiei  către
Parlamentul European, Consiliu, Comitetul Economic și Social European
și Comitetul Regiunilor: „Creșterea impactului politicii UE în
domeniul dezvoltării: o agendă a schimbării” 
[2]               JO L 317, 15.12.2000, p. 3.
[3]               JO L 287, 4.11.2010, p. 3.
[4]               JO L 317, 15.12.2000, p. 3.
[5]               JO L 287, 4.11.2010, p. 3.
ANEXĂ
la
Propunerea de
DECIZIE A CONSILIULUI
privind poziția care
urmează să fie adoptată de Uniunea Europeană în cadrul
Consiliului de miniștri ACP-UE privind revizuirea anexei III la Acordul de
parteneriat ACP-UE

ANEXĂ
Proiect
de
DECIZIE
A CONSILIULUI DE MINIȘTRI ACP-UE
privind
revizuirea anexei III la Acordul de parteneriat ACP-UE

CONSILIUL
DE MINIȘTRI ACP-UE,
având
în vedere Acordul de parteneriat între membrii
grupului statelor din Africa, zona Caraibilor și Pacific, pe de o parte, și
Comunitatea Europeană și statele membre ale acesteia, pe de altă
parte, semnat la Cotonou la 23 iunie 2000[1] (denumit în continuare
„Acordul de parteneriat ACP-CE”), astfel cum a fost revizuit la Ouagadougou,
Burkina Faso, la 22 iunie 2010[2],
în special
articolul 100,
întrucât:
(1)              
Articolul
100 din Acordul de parteneriat ACP-UE prevede că anexele Ia, Ib, II, III,
IV și VI pot fi revizuite, corectate și/sau modificate de către
Consiliul de miniștri ACP­UE, pe baza unei recomandări din partea
Comitetului de cooperare pentru finanțarea dezvoltării ACP-UE.
(2)              
În cadrul celui de
al 4-lea Forum la nivel înalt privind eficacitatea ajutorului, care a avut loc
la Busan, părțile la Acordul de parteneriat ACP-UE au solicitat o
colaborare mai strânsă cu sectorul privat pentru stimularea inovării,
crearea de venituri și de locuri de muncă, promovarea IMM-urilor și a spiritului antreprenorial, mobilizarea resurselor interne și
dezvoltarea, în continuare, a unor mecanisme de finanțare inovatoare.
(3)              
Luând în
considerare cele menționate mai sus și evoluția contextului
internațional, în special numărul considerabil de actori și de
modalități prin care se poate oferi un sprijin eficace sectorului
privat, programele în domeniu trebuie să fie puse în aplicare prin
intermediul unor organizații care și-au demonstrat capacitatea de a
furniza expertiză de înaltă calitate, într-un mod eficient din
punctul de vedere al costurilor. 
(4)              
Modificarea anexei
III se referă la eliminarea trimiterilor la Centrul
pentru dezvoltarea întreprinderilor (denumit în continuare „CDI”). 
DECIDE:
Articolul 1
Anexa
III la Acordul de parteneriat ACP-UE se modifică după cum
urmează:
1.           Titlul anexei III se
înlocuiește cu următorul text: 
„Sprijin
instituțional”
2.           Articolul 1 se înlocuiește
cu următorul text:
„Cooperarea
sprijină mecanismul instituțional care promovează agricultura și
dezvoltarea rurală. În acest context, cooperarea contribuie la
consolidarea și la creșterea rolului Centrului tehnic pentru
cooperare agricolă și rurală (CTA) în dezvoltarea capacităților
instituționale ale țărilor ACP, în special a gestionării
informațiilor, pentru a îmbunătăți accesul la tehnologiile
care vizează creșterea productivității agriculturii, a
comercializării, a securității alimentare și a
dezvoltării rurale.”
3.           Articolul 3 devine
articolul 2, înlocuindu-l. 
Articolul 2
Inițierea lichidării Centrului
pentru Dezvoltarea Întreprinderii (CDI) este aprobată prin prezenta
decizie, după cum urmează:
1.           Consiliul de miniștri
ACP-UE mandatează Comitetul executiv al CDI să ia toate măsurile
adecvate pentru a iniția lichidarea CDI, sub supravegherea Comitetului
ambasadorilor ACP-UE.
2.           Procesul de lichidare se
încheie cel târziu la 31 decembrie 2016.
3.           Lichidarea CDI și toate
cheltuielile aferente sunt finanțate prin cel de al 11-lea Fond european de
dezvoltare.
Articolul 3
Prezenta
decizie se adoptă în cadrul Consiliului de miniștri ACP-UE.

Prezenta
decizie intră în vigoare odată cu adoptarea sa.
Adoptată
la […],[…]
 Pentru Consiliul Uniunii Europene || Pentru Consiliul de miniștri ACP 
 Președintele || Președintele 
[1]               JO L 317, 15.12.2000, p. 3.
[2]               JO L 287, 4.11.2010, p. 3.